Мы з цікавасцю слухаем: кожны вечар, перш чым легчы спаць, яна абыходзіць усю вёску, глядзіць, ці парадак на падворках, ці ва ўсіх усё спакойна і мірна. А ў вёсцы толькі дзве вуліцы, якія носяць імёны касманаўтаў – Гагарына і Церашковай. Вуліцы чыстыя, дагледжаныя, у радасных колерах вясны. Вяскоўцы рыхтуюцца да сустрэчы Вялікадня – і чысцяць не толькі двары (у вёсцы 53 хаты і 18 дач), але і не забываюць аб сваёй душы. І Тамару Кожыч такое радуе – гэта аснова таго парадку, на якім трымаецца вёска.